CELEX: 62008TN0481
Language: et
Date: 2008-11-05 00:00:00
Title: Kohtuasi T-481/08: 5. novembril 2008 esitatud hagi — Alisei versus komisjon

10.1.2009   
            
            
               ET
            
            
               Euroopa Liidu Teataja
            
            
               C 6/40
            
         5. novembril 2008 esitatud hagi — Alisei versus komisjon
   (Kohtuasi T-481/08)
   (2009/C 6/79)
   Kohtumenetluse keel: itaalia
   Pooled
   
      Hageja: Alisei ONG (Rooma, Itaalia) (esindajad: advokaadid F. Sciaudone, R. Sciaudone, S. Gobbato)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 19. augusti 2008. aasta otsus (AIDCO/G2/ML V D (2008) — 8449);
            
         
               —
            
            
               kohustada komisjoni hüvitama tekitatud kahju;
            
         
               —
            
            
               mõista käesoleva menetluse kohtukulud välja komisjonilt.
            
         Väited ja peamised argumendid
   Hagejast valitsusväline organisatsioon, kes tegutseb rahvusvahelise arengukoostöö ja humanitaarabi valdkonnas, vaidlustab kostja otsuse, millega kinnitati 2006. aasta juunis rea nimetatud organisatsiooniga sõlmitud lepingute raamatupidamisauditi läbiviimiseks algatatud menetluse ja sellest tuleneva maksete peatamise õiguspärasust. Komisjon edastas hagejale muu hulgas Ernst & Young'i lõpliku aruande teavitades teda sellest, et nimetatud aruanne kujutab endast usaldusväärset tehnilist alust tagajärgede määratlemiseks ning eeskätt tagasinõudmise menetluse algatamiseks kokku 4 750 121 euro ulatuses.
   Oma nõuete toetuseks väidab hageja järgmist:
   
               —
            
            
               haldustegevuse raames on rikutud hea halduse põhimõtet ja hoolsuskohustust kuivõrd hageja suhtes algatati kindlaksmääratud laadi ja tingimustega haldusmenetlus ning alles hiljem ilmnes, et menetluse iseloomulikud tunnused (eesmärgi ja rakendamise osas) olid tegelikult oluliselt erinevad neist, millest hagejat alguses teavitati. Täpsemalt on kostja vastutav selle eest, et ta otsustas alguses algatada auditi teel läbiviidava raamatupidamisarvestuse kontrollimenetluse ning tugines seejärel järeldustele, mis tehti teistsugust laadi kontrollimenetluse alusel, mida tuntakse „kokkuleppelise menetluse” nime all ja millest hagejat ei ole kunagi teavitatud;
            
         
               —
            
            
               on rikutud aegumist puudutavaid õigusnorme kuivõrd otsuses nõutakse ka selliste summade tagastamist, mille tagastamist ei ole võimalik enam nõuda, sest kostjale selleks ette nähtud aegumistähtaeg on möödunud.
            
         Lisaks sellele viitab hageja oma kaitseõiguste ning samuti proportsionaalsuse põhimõtte rikkumisele.
   Lõpetuseks nõuab hageja, et komisjoni kohustataks hüvitama talle tekitatud kahju.